‘નેવર સેટલ’ ટેગલાઇનવાળી વનપ્લસ કંપની પ્રીમિયમ સ્માર્ટફોન સેગમેન્ટમાં પોતાની ધાક જમાવ્યા પછી એક નવી ક્રાંતિ લાવવા જઇ રહી છે. વનપ્લસ હવે પોતાનું સ્માર્ટ ટીવી લોન્ચ કરવા જઇ રહ્યું છે, જે કંપનીના સ્માર્ટફોનની જેમ જ ભારતીય માર્કેટમાં પોતાની ખાસ ઓળખ બનાવી શકે છે. વનપ્લસના સીઇઓ પીટ લાઉએ હાલમાં જ એક બ્લોગ પોસ્ટમાં કંપનીની ખાસ યોજના અંગે માહિતી આપી. આશા છે કે, વનપ્લસનું સ્માર્ટ ટીવી આગામી વર્ષ સુધીમાં ભારતીય માર્કેટમાં આવી શકે છે.